Бо фармоиши

 раиси Комиссияи

 олии аттестатсионии назди

 Президенти Ҷумҳурии Тоҷикистон

 аз \_\_\_ феврали соли 2022, №\_\_\_

 тасдиқ шудааст

**ДАСТУРАМАЛ**

**оид ба тартиби барасмиятдарории диссертатсияҳо ва авторефератҳо барои дарёфти дараҷаҳои илмӣ, мақолаҳои илмӣ ва монографияҳои тақризшаванда**

**1. Муқаррароти умумӣ**

1. Дастурамали мазкур тартиби барасмиятдарории таҳқиқоти илмии тахассусиро барои дарёфти дараҷаҳои илмии доктори фалсафа (PhD)-доктор аз рӯйи ихтисос, номзади илм, доктори илм ва доктори ҳабилитат, автореферати диссертатсияҳо, мақолаҳои илмӣ ва монографияҳои тақризшаванда, ки барои дарёфти дараҷаҳои илмӣ пешниҳод карда мешаванд, танзим мекунад.

2. Барасмиятдарории диссертатсияҳое, ки интишор ва (ё) муаррифии маълумот оид ба муҳтавои онҳо маҳдуд мебошанд, бо санадҳои меъёрии ҳуқуқӣ муқаррар карда мешаванд.

3. Дар Дастурамали мазкур мафҳумҳои зерин истифода мешаванд:

**-диссертатсия** – таҳқиқоти илмии тахассусии мустақилона иҷрошудаи ягонагии дохилидошта, ки аз саҳми шахсии муаллиф дар соҳаи илм шаҳодат медиҳад ва ба ҳалли масъалаи илмӣ ё ба омӯзиши масъалаи илмии интихобгардида бахшида шудааст, натиҷаҳои таҳқиқоти илмии муаллифро фарогир мебошад;

**автореферат** – фишурдаи таҳқиқоти илмии тахассусие, ки аз ҷониби муаллиф аз рӯйи маводи диссертатсия дар шакли ҷузва тартиб дода шуда, бояд мазмуни асосии онро фарогир бошад ва нуктаҳои асосии ҳимояшавандаи диссертатсияро такрор намояд, дар маҷмуъ хулосаҳои умумӣ доир ба диссертатсия ва тавсияҳо оид ба истифодаи натиҷаҳои онро пешниҳод намояд.

4. Диссертатсия барои ҳимоя дар шакли дастнависи махсус омода ва пешниҳод карда мешавад, ки номи он бояд мақсади гузаронидани таҳқиқотро ифода намояд ва ба муҳтавои он мутобиқат кунад. Натиҷаҳои нави илмии аз ҷониби муаллиф ба даст овардашуда бояд дар асоси методологияи илмии дар соҳаи номбурдаи илм қабулгардида исбот шуда бошанд ва ба таври воқеъбинона дар муқоиса бо натиҷаҳои қаблан маълумбуда арзёбӣ шаванд.

 5. Диссертатсия ва автореферат бо забони тоҷикӣ ва русӣ, ба истиснои ҳолатҳое, ки онҳо аз ҷониби шаҳрвандони хориҷӣ ё шахсони бешаҳрванд, ки муваққатан ба Ҷумҳурии Тоҷикистон омадаанд ё муваққатан иқомат доранд, (минбаъд–шаҳрвандони хориҷӣ) ба забони англисӣ (дар ин ҳолат матни диссертатсия бо забони англисӣ, автореферат бошад, бо забони англисӣ ва забони давлатии Ҷумҳурии Тоҷикистон чоп мегарданд ), омода ва ҳимоя карда мешаванд**.**

**2. Сохтори диссертатсия**

6. Диссертатсия бояд дорои сохтори зерин бошад:

- Сарсаҳифа;

- бахши «Мундариҷа»;

- бахши «Номгӯи ихтисораҳо ва (ё) аломатҳои шартӣ» (ҳангоми зарурат);

- бахши «Муқаддима»;

- бахши «Тавсифи умумии таҳқиқот»;

- бахши «Қисмҳои асосии таҳқиқот (бобҳои диссертатсия)»;

- бахши «Хулоса ва тавсияҳо»

- бахши «Рӯйхати адабиёт (маъхазҳо)»

- бахши «Замимаҳо» (дар мавриди зарурат).

**3. Барасмиятдарории диссертатсияҳо**

 7. Сарсаҳифа, саҳифаи якуми диссертатсия буда, тибқи замимаи 1 Дастурамали мазкур ба расмият дароварда мешавад.

 8. Сарлавҳаҳои бахши «Мундариҷа» бояд сарлавҳаҳои матнро айнан такрор намоянд. Ихтисор ё дигар гуна тасвияти сарлавҳаҳо, ки аз мундариҷа фарқ дошта бошанд, иҷозат дода намешавад. Охирин калимаи сарлавҳа бо рақами ба он мувофиқи саҳифа дар сутуни тарафи рости мундариҷа бо бисёрнуқта пайваст мегардад.

 9. Ҳангоми дар диссертатсия истифода шудани истилоҳоти махсус, ихтисораҳои нодир, аббревиатураҳо, аломатҳои шартӣ (минбаъд– ихтисораҳо ва (ё) аломатҳои шартӣ) онҳоро дар бахши «Номгӯи ихтисораҳо ва (ё) аломатҳои шартӣ», ки пеш аз бахши «Муқаддима» қарор мегирад, гирд оварда мешаванд.

 10. Дар бахши «Номгӯи ихтисораҳо ва (ё) аломатҳои шартӣ» ихтисораҳо ва (ё) аломатҳои шартӣ ба шакли сутун бо тартиби алифбо, ё бо тартиби истифодаи нахустини онҳо дар матн ҷойгир мешаванд. Аз тарафи рости онҳо шарҳи муфассали ихтисораҳо ва (ё) аломатҳои шартӣ дода мешавад. Дар ҳолати дар диссертатсия камтар аз панҷ маротиба такрор ёфтани ихтисораҳо ва (ё) аломатҳои шартӣ, шарҳи онҳо дар матн ҳангоми нахустин бор истифода шудан, оварда мешавад.

11. Диссертатсия вобаста ба самтҳои илм ба расмият дароварда мешавад (замимаи 1 ва 2 Дастурамал).

12. Бахши «Муқаддима» унсурҳои зеринро дар бар мегирад:

- мубрамии мавзӯи (предмет) таҳқиқот;

- дараҷаи таҳқиқи мавзӯи илмӣ;

- робитаи таҳқиқот бо барномаҳо (лоиҳаҳо), ва мавзуъҳои илмӣ.

13. Бахши «Тавсифи умумии таҳқиқот» унсурҳои асосии таркибии зеринро дар бар мегирад:

* мақсади таҳқиқот;
* вазифаҳои таҳқиқот;
* объекти таҳқиқот;
* мавзӯи (предмет) таҳқиқот;
* фарзияи таҳқиқот[[1]](#footnote-1)\*;
* марҳила, макон ва давраи таҳқиқот (доираи таърихии таҳқиқот)[[2]](#footnote-2)\*\*;
* асосҳои назариявии таҳқиқот;
* асосҳои методологии таҳқиқот[[3]](#footnote-3)\*\*\*;
* сарчашмаи маълумот[[4]](#footnote-4)\*\*\*\*;
* заминаҳои эмпирикӣ[[5]](#footnote-5)\*\*\*\*\*;
* пойгоҳи таҳқиқот[[6]](#footnote-6)\*\*\*\*\*\*;
* навгонии илмии таҳқиқот;
* нуктаҳои ба ҳимоя пешниҳодшаванда;
* аҳамияти назариявӣ ва амалии таҳқиқот;
* дараҷаи эътимоднокии натиҷаҳо[[7]](#footnote-7)\*\*\*\*\*\*\*;
* мутобиқати диссертатсия ба шиносномаи ихтисоси илмӣ;
* саҳми шахсии довталаби дараҷаи илмӣ дар таҳқиқот;
* тасвиб ва амалисозии натиҷаҳои диссертатсия[[8]](#footnote-8)\*\*\*\*\*\*\*\*;
* интишорот аз рӯйи мавзӯи диссертатсия;
* сохтор ва ҳаҷми диссертатсия.

14. Қисмҳои асосии диссертатсия аз фаслҳо, бобҳо, зербобҳо, бахшҳо ва зербахшҳо, ки бо рақамҳои арабӣ рақамгузорӣ мегарданд, иборат мебошанд. Тақсим намудани диссертатсия ба фаслҳо, бобҳо, зербобҳо, бахшҳо ва зербахшҳо, инчунин, пайдарпайии онҳо бояд ҷанбаи мантиқӣ дошта бошад. Тақсими маводи асосии диссертатсия ба бобҳо, бахшҳо ва дигар унсурҳои сохторӣ аз ҷониби довталаби дараҷаи илмӣ муайян карда мешавад.

Барои самти илмҳои педагогӣ ва психологӣ ҳар як боб хулосагузорӣ карда мешавад.

15. Тартиби ҷобаҷогузории мавод дар диссертатсия бояд ба мақсади таҳқиқот, ки аз ҷониби муаллиф тасвият гардидааст, мувофиқат намояд. Ҳар як фасл ва боби диссертатсия дар саҳифаи нав чоп карда шавад. Сарлавҳаҳо дар мобайни саҳифа бе нуқтагузорӣ дар охири он ҷойгир шуда, аз матн бо як фосила аз поён ҷудо карда мешавад. Ҳангоми тақсим намудани матн ба бахшҳо ва зербахшҳо зарур аст, ки ҳар як бахш иттилооти пурраро дар бар гирад.

16. Шарҳи таҳлилии адабиёт (маъхазҳо) аз рӯйи мавзӯи таҳқиқот, таҳлили натиҷаҳои таҳқиқотро, ки дар сарчашмаҳои ахбори илмии ватанӣ ва хориҷӣ пешниҳод шудаанд, дар бар мегирад ва бо шарҳи муфассали асоснокии интихоби самти таҳқиқот ва тавсифи консепсияи умумии таҳқиқот ба охир мерасад. Довталаби дараҷаи илмӣ дар шарҳи таҳлили маъхазҳо очерки марҳилаҳои асосии рушди тасаввуроти илмиро оид ба масъалаи баррасишаванда ба шумули таҳлили муқоисавии муносибатҳои методологӣ (методӣ) ва сатҳи рушди таҳқиқотро дар соҳаи дахлдори донишҳо дар ҷумҳурӣ ва хориҷ аз он меорад. Иваз намудани арзёбии таҳлилии муҳтавои таҳқиқоти илмӣ дар соҳаи мушаххас бо номбар намудани муҳаққиқоне, ки онҳоро иҷро намудаанд, иҷозат дода намешавад. Дар асоси таҳлили таҳқиқоти қаблан аз ҷониби дигар муҳаққиқон (ватанӣ ва хориҷӣ) иҷрошуда, довталаби дараҷаи илмӣ масъалаҳои ҳанӯз ҳаллнашударо ошкор намуда, мавзуъ ва вазифаҳои таҳқиқоти худро дар доираи мавзӯи интихобшудаи диссертатсия муайян месозад ва мавқеи онҳоро дар коркарди масъалаи мазкур нишон медиҳад.

17. Дар диссертатсияе, ки ҷанбаи амалӣ дорад, бояд маълумот оид ба истифодаи амалии натиҷаҳои илмии аз ҷониби муаллиф бадастовардашуда ва дар диссертатсияе, ки ҷанбаи назариявӣ дорад – тавсияҳо оид ба истифодаи хулосаҳои илмӣ оварда шаванд. Роҳҳои ҳалли аз ҷониби муаллифи диссертатсия пешниҳодгардида бояд асоснок карда шуда, дар муқоиса бо дигар роҳҳои маълуми ҳалли он арзёбӣ шаванд.

18. Ҳангоми таълифи диссертатсия довталаби дараҷаи илмӣ ба сарчашмаҳое, ки аз онҳо мавод ё натиҷаҳои алоҳидаи онҳоро иқтибос мекунад, (аз ҷумла ба диссертатсия ва мақолаҳои худ) бояд истинод намояд. Нақли матни муаллифони дигар бидуни истинод ба онҳо, инчунин, иқтибоси он бидуни истифодаи нохунак иҷозат дода намешавад.

19. Дар боби «Баррасии натиҷаҳои таҳқиқот» баррасии натиҷаҳои бадастомада оварда мешавад. Он ду ҳадаф дорад. Аввалан, муқоисаи маълумоти дарёфтнамудаи муаллифи диссертатсия бо натиҷаҳои таҳқиқоти муаллифони дигар, сониян, консепсияҳои илмии муосирро пешакӣ омӯхта, бояд муайян намуд, ки аз мавқеи кадоме аз онҳо метавон маълумоти муаллифро тавзеҳ дод (ё ки ба кадоме аз онҳо натиҷаҳои муаллифро “мансуб” донист).

 20. Дар бахши «Хулосаҳо» (илмҳои техникӣ, масолеҳшиносӣ, сохтмон, меъморӣ, геологӣ-минералогӣ, химиявӣ, географӣ, физикаю математика, технологияи коркард (аз рӯйи соҳаҳо), фарматсевтӣ, биологӣ, тиббӣ, кишоварзӣ, байторӣ) натиҷаҳои таҳқиқоти иҷрошуда, оварда мешаванд. Дар ҳар як банди хулоса истинод ба мақолаҳои довталаби дарёфти дараҷаи илмӣ оварда шавад. Дар бахши «Хулоса»-ӣ самти илмҳои (педагогика, психология, филология, таърих, фалсафа, санъат, сиёсатшиносӣ, ҳуқуқшиносӣ, иқтисодиёт) натиҷаҳои умумии таҳқиқоти иҷрошуда, оварда мешаванд.

21. Дар бахши «Тавсияҳо» истифодаи амалии натиҷаҳо пешниҳод мегарданд. Дар ин бахш масъалаҳо оид ба имконияти истифодаи амалии натиҷаҳои бадастовардашуда шарҳ дода шуда, дурнамои рушди минбаъдаи самти мазкури илмӣ оварда мешавад.

22**.** Бахши «Рӯйхати адабиёт (маъхазҳо)» бояд ду зербахшро дар бар гирад: «Рӯйхати адабиёти истифодашуда», ки шомили номгӯи сарчашмаҳои иттилоотии дар диссертатсия истинодшуда ва «Рӯйхати интишороти илмии довталаби дараҷаи илмӣ», ки дар он маълумоти библиографӣ оид ба интишороти илмии довталаби дараҷаи илмӣ дар мавзӯи диссертатсия оварда мешаванд. Рӯйхати адабиёт (маъхазҳо) дар диссертатсияҳои пешниҳодгардида барои дарёфти дараҷаҳои илмии доктори фалсафа (PhD)-доктор аз рӯйи ихтисос, номзади илм на кам аз 120 номгӯ ва барои дарёфти дараҷаи илмии доктори илм ва доктори ҳабилитат бояд на кам аз 300 номгӯ бошанд.

23. Дар бахши «Замима» маводи ёридиҳанда ворид карда мешавад. Бахши мазкур дар ҳолати зарурати шарҳи мукаммали муҳтаво ва натиҷаҳои таҳқиқот, арзёбии аҳамияти илмӣ ва амалии онҳо тартиб дода мешавад. Теъдоди замимаҳоро муаллифи диссертатсия муайян мекунад. Дар бахши «Замима» инҳо ворид карда мешаванд:

-исботи фосилавии математикӣ, формулаҳо, ҳисобкуниҳо, баҳодиҳии иштибоҳоти ченкунӣ ва арзёбии дурустии натиҷаҳои бадастовардашуда;

-матнҳои ибтидоии (рамзҳои) барномаҳои компютерӣ ва шарҳи мухтасари онҳо;

- ҷадвалҳо ва тасвирҳои ёрирасон;

-ҳуҷҷатҳо ё нусхаи онҳо, ки истифодаи илмӣ ва (ё) амалии натиҷаҳои таҳқиқот ё тавсияҳо оид ба истифодаи онҳоро тасдиқ менамоянд.

24. Диссертатсия бояд бо таври чопӣ дар як тарафи коғази сафед (андозаи А4 (210х297) бо андозаи ҳуруфи 14 иҷро карда шавад. Пешниҳод намудани ҷадвалҳо ва тасвирҳо бо андозаи ҳуруфи 12 дар варақҳои андозаи А3 (297х420 мм) иҷозат дода мешавад. Диссертатсия бояд муқоваи сахт дошта бошад.

25. Миқдори хатогиҳои граматикию техникии имконпазир дар 1 (як) саҳифаи диссертатсия то 2 (ду) адад ва дар автореферат 2 (ду) адад мебошад. Ислоҳи ғалатҳо ва иштибоҳҳои графикие, ки дар матни диссертатсия ошкор карда шудаанд, бо роҳи пок кардан ё молидани ранги сафед иҷозат дода мешавад.

26. Ҳангоми ҳуруфчинии матн бо истифодаи компютер ҳуруфи Times New Roman (Times New Roman Cyr, Times New Roman Tj ё барои илмҳои табиӣ, техникӣ ва математикӣ бо барномаи Latex) бо шакли оддӣ, андозаи ҳуруфи 14 бо истифодаи фосилаи байнисатрӣ 1,5 андоза, бо андозаи ҳуҷҷатҳои doc, rtf ё odt бо баробарнамоии матн аз рӯйи андозаи варақ истифода бурда мешавад.

27. Дар диссертатсия андозаҳои зерини ҳошияҳо муқаррар карда мешаванд: болоӣ ва поёнӣ - 20 мм, аз чап - 25 мм, аз рост - 10 мм, бояд кам ва зиёд набошанд. Ҳуруфи чопӣ бояд рост, равшан, возеҳ, бо ранги сиёҳ дар тамоми ҳаҷми матни диссертатсия яксон бошад. Истифодаи имкониятҳои компютерӣ барои ҷалби таваҷҷуҳ ба истилоҳот, қазияҳо, хусусиятҳои муҳим бо истифодаи шаклҳои гуногуни ҳуруф, аз ҷумла моил, сиёҳранг, моили сиёҳранг, ҷудо намудан бо ҳошиягирӣ, фосилагузории миёни ҳарфҳо ва дар зери сатри матн хати сиёҳ кашидан иҷозат дода мешавад.

28. Ҳадди ақали ҳаҷми диссертатсияи доктори фалсафа (PhD)-доктор аз рӯйи ихтисос ва номзади илм (бидуни рӯйхати адабиёт ва замимаҳо) на кам аз 120 саҳифа ва барои илмҳои ҷамъиятӣ-гуманитарӣ на кам аз 150 саҳифа (саҳифа бояд 1800 аломати чопӣ дар 29-30 сатр ва дар ҳар сатр 62-64 аломати чопиро дарбар гирад) бошад. Диссертатсия барои дарёфти дараҷаи илмии доктори илм ва доктори ҳабилитат на кам аз 250 ва барои илмҳои ҷамъиятӣ-гуманитарӣ на кам аз 300 саҳифаро дар бар гирад. Диссертатсия барои дарёфти дараҷаи илмии доктори илм ва доктори ҳабилитат дар самти илмҳои математика, физикаю математика, техникӣ, табиатшиносӣ ва химия бояд на кам аз 200 саҳифа (бидуни рӯйхати адабиёт ва замимаҳо) бошад.

29. Ҳамаи саҳифаҳои диссертатсия бо шумули тасвирҳо ва замимаҳо, ба тартиб, бе истисно ва такрор рақамгузорӣ карда мешаванд. Саҳифаи аввал сарсаҳифа ба ҳисоб меравад, ки дар он рақами саҳифа гузошта намешавад. Саҳифаҳо бо рақамҳои арабӣ рақамгузорӣ мешаванд. Рақами тартибии саҳифа дар мобайни ҳошияи поёни саҳифа гузошта мешавад.

30. Бобҳо, зербобҳо, бахшҳо ва зербахшҳо дорои сарлавҳа мебошанд. Бобҳо, зербобҳо, бахшҳо ва зербахшҳо, расмҳо, ҷадвалҳо, формулаҳо, муодилаҳо бо рақамҳои арабӣ, бидуни аломати «№» рақамгузорӣ карда мешаванд. Рақами боб баъд аз калимаи «Боб» гузошта мешавад.

31. Бахшҳои «Мундариҷа», «Номгӯи ихтисораҳо ва (ё) аломатҳои шартӣ», «Муқаддима», «Тавсифи умумии таҳқиқот», «Хулоса», «Тавсияҳо», «Рӯйхати адабиёт (маъхазҳо)» ва «Замимаҳо» рақамгузорӣ карда намешаванд.

32. Зербобҳо дар доираи ҳар як боб рақамгузорӣ карда мешаванд. Рақами зербоб аз рақами боб ва рақами тартибии зербоб, ки бо нуқта ҷудо карда шудаанд, иборат мебошад. Зербахшҳо дар доираи ҳар як бахш рақамгузорӣ карда мешаванд. Рақами зербахш аз рақами тартибии боб, зербоб, бахш ва зербахш, ки бо нуқта ҷудо карда шудаанд, иборат мебошад. Бандҳо бо рақамҳои арабӣ дар доираи ҳар як зербахш рақамгузорӣ карда мешаванд. Ҳамаи рақамҳо ва сарлавҳаҳо бо ҳуруфи сиёҳранг ҷудо карда мешавад. Сарлавҳаи бобҳо аз сатри нав, баъд аз рақами боб, сарлавҳаи бахшҳо, зербахшҳо баъд аз рақами онҳо бо як фосила оварда мешаванд.

33. Тасвирҳо (суратҳо, расмҳо, нақшаҳо, тарҳҳо, диаграммаҳо, нигораҳо ва харитаҳо) ва ҷадвалҳо дар диссертатсия бевосита дар саҳифа бо матн баъд аз сарлавҳае, ки онҳо аввалин маротиба зикр мешаванд, ё алоҳида дар саҳифаи минбаъда ҷойгир карда мешаванд. Тасвирҳо ва ҷадвалҳо чунон ҷойгир карда мешаванд, ки дидани онҳо бидуни ба тарафи дигар гардонидани диссертатсия ё бо гардонидан аз рӯйи ақрабаки соат муносиб бошад. Тасвирҳо ва ҷадвалҳое, ки дар саҳифаи алоҳидаи диссертатсия ҷойгир шудаанд, ба рақамгузории умумии саҳифаҳо ворид карда мешаванд.

34. Истифодаи замимаҳои дорои андозаи ғайристандартӣ, ки дар шакли қатшуда ба андозаи А4 мутобиқат менамоянд, иҷозат дода мешавад. Тасвирҳо ва ҷадвалҳо мутаносибан бо калимаҳои «Расм» ва «Ҷадвал» аломатгузорӣ гардида, бо рақамҳои арабӣ пайдарпай дар доираи ҳар як боб рақамгузорӣ мешаванд. Дар ҳамаи тасвирҳо ва ҷадвалҳо бояд истинод дар матни диссертатсия вуҷуд дошта бошад. Калимаҳои «Расм» ва «Ҷадвал» дар зернавиштаҳои расм, ҷадвал ва истинод ба онҳо кӯтоҳ карда намешаванд. Рақами тасвирҳо ё ҷадвалҳо аз рақами боб ва рақами тартибии тасвир ё ҷадвал, ки бо нуқта ҷудо шудаанд, иборат мебошад. Агар дар бобҳои диссертатсия танҳо яктогӣ тасвир ё ҷадвал оварда шуда бошад, пас онҳо пай дар ҳам дар доираи диссертатсия рақамгузорӣ карда мешаванд.

35. Тасвирҳо бо ёрии компютер, бо ранг, туш ё хамираи ранги сиёҳ дар коғази сафеди ғайришаффоф иҷро карда мешаванд. Сифати тасвирҳо бояд имкони нусхабардории возеҳи онҳоро таъмин намояд. Ба сифати тасвир истифодаи фотосуратҳо ва нусхаи чопшудаи тасвирҳо иҷозат дода мешавад.

36. Тасвирҳо бояд дорои ном ва маълумоти тавзеҳӣ (матни зери тасвир) бошанд, ки дар мобайни саҳифа ҷойгир мешаванд. Маълумоти тавзеҳӣ дар зери тасвир аз сатри нав бо калимаи «Расм», рақам ва номи тасвир, бо ҷудо кардани рақам аз ном бо аломати тире, ҷойгир карда мешавад. Дар охири рақамгузории тасвир нуқта гузошта мешавад, аммо дар охири номи тасвир нуқта гузошта намешавад. Кӯчонидани қисми калима ба сатри дигар дар номи расм иҷозат дода намешавад. Калимаи «Расм», рақам ва номи мусаввара, инчунин маълумоти тавзеҳии расм, бо ҳуруфи сиёҳранги 1-2 андоза хурдтар аз ҳуруфи матн чоп карда мешавад.

37. Маводи рақамии диссертатсия бо шакли ҷадвал мураттаб карда мешаванд. Ҳар як ҷадвал бояд сарлавҳаи кутоҳ дошта бошад, ки он аз калимаи «Ҷадвал», рақами тартибӣ ва номи он, ки аз рақам бо нуқта ва аломати тире ҷудо карда шудааст, иборат бошад. Сарлавҳаро дар болои ҷадвал аз чап, бе фосилаи сарсатрӣ ҷойгир кардан лозим аст. Ҷадвал аз сарлавҳаҳо, сарлавҳаҳои сутунҳо, зерсарлавҳаҳои сутунҳо, сатрҳо (қаторҳои уфуқии ҷадвал), паҳлухатҳо (сутунҳо барои сарлавҳаҳо), ишорахатҳо (сутунчаҳо) иборат мебошад.

38. Ҳангоми батартибдарории ҷадвал тартиби зерин риоя карда мешавад:

-истифода намудани ҳуруфи 1-2 андоза хурдтар аз ҳуруфи матни диссертатсия иҷозат дода мешавад;

- дар ҷадвал сутуни «Рақами тартибӣ» дохил карда намешавад. Ҳангоми зарурати рақамгузории нишондиҳандаҳои дар ҷадвал воридкардашуда, рақамҳои тартибӣ дар паҳлу, бевосита пеш аз номи онҳо гузошта мешавад;

-ба саҳифаи дигар кӯчонидани ҷадвали дорои шумораи зиёди сатрҳо иҷозат дода мешавад. Ҳангоми кӯчонидани қисмати ҷадвал ба саҳифаи дигар дар болои қисмати якум як маротиба сарлавҳа нишон дода шуда, аз тарафи чап дар болои қисмати боқимондаи ҷадвал калимаи «Идома» навишта мешавад. Агар дар диссертатсия якчанд ҷадвал бошад, баъд аз калимаи «Идома» рақами ҷадвали дахлдор оварда мешавад;

-тақсим намудани ҷадвали сутуни зиёддошта ба қисматҳо ва ҷойгир намудани як қисмати он дар зери қисмати дигар дар доираи як саҳифа бо такрор намудани паҳлухат дар ҳар як қисмати ҷадвал иҷозат дода мешавад. Сарлавҳаи ҷадвал танҳо дар болои қисмати якум ҷойгир карда мешавад ва дар қисматҳои боқимонда «Идомаи ҷадвал» ё «Хотимаи ҷадвал» бо нишон додани рақами он навишта мешавад;

-агар матни дар сатрҳои гуногуни сутунҳои ҷадвал такрорёбанда аз як калима иборат бошад, баъд аз навишти якум минбаъд иваз намудани вай бо нохунак, вале агар аз ду ва ё зиёда калимаҳо иборат бошад, иваз намудани вай бо калимаҳои «Ҳамон», ҳангоми такрорёбии минбаъда иваз кардан бо нохунак иҷозат дода мешавад. Бо нохунак иваз намудани рақамҳо, тамғаҳо, аломатҳо, рамзҳои математикӣ, физикӣ ва химиявӣ, иҷозат дода намешавад. Агар маълумоти рақамӣ ё дигар маълумот дар ин ё он сатри ҷадвал оварда нашавад, дар сатри мазкур нимтире гузошта мешавад.

39. Ҳангоми батартибдарории формулаҳо (муодилаҳо) ба сифати рамз аломатҳое, ки бо санадҳои меъёрии ҳуқуқии техникӣ муқаррар карда шудаанд, истифода мешаванд. Формулаҳо (муодилаҳо) дар матни диссертатсия бо рақамҳои арабӣ рақамгузорӣ мешаванд. Ҳангоми дар диссертатсия мавҷуд будани зиёда аз як формула (муодила) онҳо дар доираи боб рақамгузорӣ карда мешаванд. Рақами формула (муодила) аз рақами боб ва рақами тартибии формула (муодила) дар боб, ки бо нуқта аз ҳам ҷудо карда шудаанд, иборат мебошад. Рақами формулаҳоро (муодилаҳоро) дар қавсайни оддӣ дар тарафи рости варақ дар сатҳи формула (муодила) менависанд.

40. Ҳангоми батартибдарории формулаҳо (муодилаҳо):

-онҳоро аз матн дар сатри алоҳида ҷудо бояд намуд. Аз боло ва поёни формула (муодила) як сатри холӣ гузошта мешавад;

-агар ҷой додани формула (муодила) дар як сатр ғайриимкон бошад, он ба сатри дигар баъд аз аломати баробарӣ (=) ё баъд аз аломатҳои ҷамъ (+), тарҳ (-), зарб (х) ва тақсим (:) кӯчонида мешавад. Зимнан, аломати дахлдор дар аввали сатри нав такрор карда мешавад;

 -истинодҳо ба формула (муодила) мувофиқи матни диссертатсия дар қавсайни мураббаъ (квадратӣ) дода мешавад;

 -тавзеҳи маънии рамзҳо ва зарибҳои рақамии ба формула (муодила) шомилбуда, бевосита дар зери формула (муодила) бо пайдарҳамие, ки онҳо дар формула (муодила) дода шудаанд, бо нишондоди андоза (ҳангоми зарурат) оварда мешавад. Маънии ҳар як рамз ва зариби рақамӣ дар сатри нав оварда мешавад. Агар рамзҳои мазкур минбаъд дар матн истифода шаванд, ба тавзеҳи онҳо зарурат нест. Сатри аввали тавзеҳ аз калимаи «дар ин ҷо» бидуни гузоштани дунуқта оғоз мегардад.

41. Ҳангоми зарурат ба муҳтавои тасвир, ҷадвал ё матн бо шакли эзоҳот, ки дар зери тасвир, ҷадвал ё матн оварда мешаванд, тавзеҳ ё маълумоти раҳнамо дода мешавад. Ҳангоми мавҷуд будани танҳо як эзоҳ баъд аз калимаи «Эзоҳ», ки бо фосилаи сархат навишта шудааст, аломати тире гузошта шуда, бо ҳарфҳои калон эзоҳ оварда мешавад. Ҳангоми мавҷуд будани якчанд эзоҳ ҳар яки он аз сатри нав бо фосилаи сархатӣ чоп карда шуда, бо рақамҳои арабӣ рақамгузорӣ карда мешавад. Калимаи «Эзоҳ» ва матни эзоҳ бо ҳуруфи 1-2 андоза хурдтар аз ҳуруфи матни асосӣ чоп карда мешаванд.

42. Батартибдарории шарҳҳои иловагӣ ба матн ё ҷадвалҳо дар шакли поварақҳо иҷозат дода мешавад. Аломати поварақ баъд аз калима, рақам, рамз ва ҷумлае, ки ба он шарҳ дода мешавад, гузошта мешавад. Аломати поварақ бо рақамҳои арабии сатрӣ дар қавсайни мураббаъ оварда мешавад. Дар поварақҳо ба ҷойи рақамҳо гузоштани аломати ситорача «\*» иҷозат дода мешавад. Поварақро дар охири саҳифа аз фосилаи сархатӣ, бо ҷудо намудан аз матн бо хати уфуқии кӯтоҳ аз чап ҷойгир менамоянд. Поварақи ҷадвалро дар охири ҷадвал дар болои хате, ки аз хотимаи ҷадвал шаҳодат медиҳад, ҷойгир менамоянд.

43. Ҳангоми истифодаи маълумот аз сарчашмаи дорои теъдоди зиёди саҳифаҳо, дар истинод ба ин сарчашма рақами саҳифаҳо, тасвирҳо, ҷадвалҳо, формулаҳо, муодилаҳо, ки ба онҳо дар диссертатсия истинод мегардад, нишон дода мешавад. Дар матни диссертатсия истинодҳо ба сарчашмаҳо бо нишон додани рақамҳо мутобиқи феҳристи библиографӣ оварда мешаванд. Рақами сарчашма аз рӯйи феҳрист дар қавсайни мураббаъ гузошта мешавад, ё байни ду хати моил ва ба таври иқтибосоварӣ дар паварақ иҷозат дода мешавад.

44. Феҳристи сарчашмаҳои истифодашуда, бо тартиби омадани истинодҳо дар матни диссертатсия, ё бо тартиби алифбоӣ насаби муаллифи аввал ва (ё) сарлавҳаҳо, ё бо тартиби хронологӣ тартиб дода мешавад. Дар матни феҳристи сарчашмаҳои истифодашуда маълумот оид ба сарчашмаҳо бо рақамҳои арабӣ рақамгузорӣ мешавад.

45. Рӯйхати маводи чопшудаи довталаби дараҷаи илмӣ аз рӯйи навъҳои интишорот (монографияҳо, мақолаҳои илмӣ, маводи конфронсҳо, фишурдаи маърӯзаҳо, патентҳо ва ғайраҳо) бо тартиби хронологии онҳо, дар доираи гурӯҳҳо ҷой дода мешавад. Маълумот оид ба сарчашмаҳо дар феҳристи маводи чопшудаи довталаби дараҷаи илмӣ бо рақамҳои арабӣ, рақамгузорӣ мешаванд, ки баъд аз аломати тире бо ҳарфи «М» («муаллифӣ») пурра мегардад. Маълумот оид ба сарчашмаҳо бо фосилаи сархатӣ чоп карда мешаванд. Дар феҳристи сарчашмаҳои истифодашуда, баъд аз рақам нуқта гузошта мешавад. Маълумот оид ба сарчашмаҳо мутобиқи стандартҳои байнидавлатии ГОСТ 7.80-2000 «Қайди библиографӣ. Сарлавҳа, Талабот ва қоидаҳои умумии тартибдиҳӣ», стандарти байнидавлатии ГОСТ 7.1-2003 «Қайди библиографӣ. Шарҳи библиографӣ. Талабот ва қоидаҳои умумии тартибдиҳӣ, стандарти байнидавлатии ГОСТ 7.82-2001 «Қайди библиографӣ. Шарҳи библиографии захираҳои электронӣ. Талабот ва қоидаҳои умумии тартибдиҳӣ», стандарти байнидавлатии ГОСТ 7.12-93 «Қайди библиографӣ. Ихтисори калимаҳо дар забони русӣ. Талабот ва қоидаҳои умумии тартибдиҳӣ», стандарти байнидавлатии ГОСТ 7.11-2004 «Қайди библиографӣ. Ихтисори калима ва ибораҳо дар забонҳои хориҷии аврупоӣ» ба расмият дароварда мешаванд.

46. Агар барои тавсиф ҳуруфи дигар (иероглифӣ, арабӣ ва ғ.) истифода шуда бошад, баъд аз маълумоти библиографӣ бо забони асл дар қавсайн тарҷумаи он бо забони русӣ (тоҷикӣ) оварда мешавад.

47. Довталаби дараҷаи илмӣ дар сарсаҳифаи ҳамаи нусхаҳои диссертатсия бояд имзо гузорад.

**4. СОХТОРИ АВТОРЕФЕРАТ ВА БАТАРТИБДАРОРИИ ОН**

48. Автореферат бояд дорои сохтори зерин бошад:

-муқова;

- бахши «Муқаддима (фишурда)»;

- бахши «Тавсифи умумии таҳқиқот»;

- бахши «Қисмҳои асосии таҳқиқот (фишурда)»;

- бахши «Хулоса» ва «Тавсияҳо»;

-феҳристи интишороти муаллиф доир ба мавзӯи диссертатсия;

- Аннотатсия

49. Рӯй ва қисмати пушти муқоваи автореферат мутобиқи замимаи 1 ва 2 Дастурамали мазкур барасмият дароварда мешавад. Автореферат бояд муҳтавои диссертатсияро бидуни тафсилоти барзиёд, инчунин, иттилооте, ки дар диссертатсия шомил нашудааст, пурра ошкор созад. Автореферат бо ҳамон забоне, ки диссертатсия таълиф шудааст, ба тартиб дароварда мешавад.

50. Бахшҳои «Тавсифи умумии таҳқиқот», «Хулоса» ва «Тавсияҳо» бояд бахшҳои марбутаи диссертатсияро беихтисор ва иловаҳо такрор намоянд (барои илмҳои ҷамъиятӣ-гуманитарӣ муҳтавои асосии бандҳои «Хулоса» пешниҳод мегардад).

51. Дар бахши «Қисмҳои асосии таҳқиқот»-и автореферат бояд пурра, бе тафсилоти барзиёд, муҳтавои бобҳо ва зербобҳои (бахшҳои) диссертатсия ошкор карда шуда, набояд иттилооти дар диссертатсия мавҷуднабуда, оварда шаванд.

52. Ҳаҷми дастнависи автореферат бе дарназардошти муқова, феҳристи интишороти муаллиф оид ба мавзӯи диссертатсия ва хулоса, барои диссертатсияи доктори илм ва доктори ҳабилитат набояд аз 2 ҷузъи муаллифӣ ва барои диссертатсияи довталаби дараҷаи илмии доктори фалсафа (PhD)-доктор аз рӯйи ихтисос ва номзади илм аз 1 ҷузъи муаллифӣ зиёд бошад. Омода намудани автореферат мутобиқи бандҳои 50 ва 51 Дастурамали мазкур амалӣ мегардад. Афзоиши ҳаҷми автореферати диссертатсияҳо дар илмҳои ҷамъияти-гуманитарӣ то 15 фоиз иҷозат дода мешавад.

53. Интишороти довталаби дараҷаи илмӣ ҳамаи интишорот оид ба мавзӯи диссертатсияро, ки ба талаботи муқарраршуда ҷавобгӯ мебошад, инчунин таҳқиқоте, ки аҳамияти амалии натиҷаҳоро тасдиқ менамоянд, дарбар мегирад. Феҳристи интишороти довталаб бояд ба қоидаҳои батартибдарории рӯйхати адабиёт мутобиқат намояд. Овардани номи интишорот ва ному насаби ҳамаи ҳаммуаллифон, сарфи назар аз шумораи онҳо, ҳатмӣ мебошад. Феҳрист мутобиқи навъи интишорот (монографияҳо, мақолаҳо, маводи конфронсҳо, фишурдаи маърӯзаҳо, патентҳо ва ғайра) бо тартиби хронологӣ дар доираи гурӯҳҳо гурӯҳбандӣ карда мешавад.

54. Дар охири автореферат «Аннотатсия», ки барои интишор ва истифодаи иттилоот оид ба диссертатсия пешбинӣ шудааст, ҷой дода мешавад. Ҳаҷми «Аннотатсия» набояд аз як саҳифаи чопӣ зиёд бошад. «Аннотатсия» аз сарлавҳа, феҳристи калимаҳои калидӣ ва матн иборат мебошад. Дар сарлавҳа калимаи «Аннотатсия», ному насаби муаллиф ва номи диссертатсия оварда мешавад. Калимаҳои калидӣ (то 15 калима) оварда шуда, бо ҳарфҳои хурди алифбо дар сатр баъди гузоштани вергул чоп карда мешаванд.

55. Матни «Аннотатсия» бояд мақсади кор, методҳои таҳқиқот ва таҷҳизоти истифодагардида, натиҷаҳои бадастомада ва навгониҳои онҳо, тавсияҳоро оид ба истифода ва соҳаи истифодаи онҳо инъкос намояд. Ҳангоми бозгӯ намудани маводи «Аннотатсия» бояд аз сохтори синтаксисии ба забони ҳуҷҷатҳои илмӣ хосбуда истифода гардида, аз корбурди ибораҳои душворфаҳми грамматикӣ худдорӣ намуд ва истилоҳоти меъёришударо истифода намуда, аз корбурди истилоҳот ва рамзҳои нодиру ғайримаъмул худдорӣ кард. «Аннотатсия» бо забонҳои тоҷикӣ, русӣ ва англисӣ оварда мешавад.

56. Автореферат бояд бо таври чопӣ дар ҳарду тарафи коғази сафеди андозаи 145x215мм (андоза ва ҷузъи чопии - 60x90/16), инчунин андозаи ҳуруфи 12 чоп карда шавад. Истифодаи коғази андозаи 145 х 200 мм (андоза ва ҷузъи чопии коғаз ва ҳиссаи андозаи 60х84/16) иҷозат дода мешавад. Автореферати диссертатсия дар таҷҳизоти нусхабардорӣ-таксирӣ, ё бо усули чопӣ нашр карда мешавад.

57. Дар сарсаҳифаи ҳамаи нусхаҳои автореферати диссертатсия, ки барои тавзеъ омода шудаанд, довталаби дарёфти дараҷаи илмӣ имзо мегузорад.

**5. СОХТОР ВА БАТАРТИБДАРОРИИ МАВОДИ ИЛМИИ ЧОПШУДА ОИД БА МАВЗӮИ ДИССЕРТАТСИЯ**

58. Мақолаи илмӣ, асари мантиқан том ва баанҷомрасида мебошад, ки ба масъалаи мушаххаси доираи проблемаҳои аз ҷониби довталаби дараҷаи илмӣ дар диссертатсия таҳқиқшаванда, бахшида мешавад. Мақолаи илмӣ натиҷаҳои бештар аҳамиятнокро, ки аз ҷониби довталаби дараҷаи илмӣ ба даст оварда шуда, бозгӯ ва асосноксозии муфассалро тақозо менамоянд, ошкор месозад.

59. Ҳаҷми мақолаи илмӣ оид ба мавзӯи диссертатсия, бояд на камтар аз 0,35 ҷузъи муаллифиро (14 000 аломатҳои чопӣ, бо шумули фосилаи байни калимаҳо, аломатҳои китобатӣ, рақам ва ғайра) ташкил намояд, агар ин меъёр бо қоидаҳои барои муаллифон муқаррарнамудаи нашрияи чопии дахлдор иҷозат дода шуда бошад.

60. Мақолаҳои илмие, ки дар маҷаллаҳои шомилбуда дар феҳристи нашрияҳои илмии Ҷумҳурии Тоҷикистон барои нашри натиҷаҳои таҳқиқоти диссертатсионӣ интишор мешаванд, унсурҳои зеринро дар бар мегиранд, агар меъёри дигар бо қоидаҳои барои муаллиф аз ҷониби нашрияҳои чопии марбута муқаррар нашуда бошад:

-ному насаби муаллифи (муаллифони) мақола, номи он;

-аннотатсия;

-муқаддима;

-қисмати асосӣ, ки расмҳо ва дигар маводи тасвириро (дар сурати мавҷуд будани онҳо) дар бар мегирад;

-хулосае, ки бо натиҷаҳои возеҳан тасвиятшуда ба анҷом расидааст;

-рӯйхати адабиёти иқтибосшуда;

-санаи ба идораи нашрияи чопӣ ворид шудани мақола.

Иловатан, мутобиқи талаботи идораи нашрияҳои илмӣ дар сохтори мақола, инчунин, инҳоро ворид кардан мумкин аст:

-номгӯйи аломатҳо ва ихтисороти қабулшуда;

-аннотатсия бо забони англисӣ ва (ё) дигар забони хориҷӣ.

61. Номи мақола бояд ғояи асосии таҳқиқоти иҷрошударо инъикос намуда, мухтасар бошад ва калимаҳои калидиро дар бар гирад. Аннотатсия бояд муҳтавои мақоларо сареҳан ифода намуда, барои ҳамчун аннотатсия ба маҷалла, ҷудо аз мақола чоп намудан, қобили қабул бошад.

62. Дар муқаддимаи мақолаи илмӣ шарҳи мухтасари адабиёт (маъхазҳо) оид ба масъалаи мазкур оварда шуда, ба масъалаҳои қаблан ҳалнашуда ишора шуда, мақсади таҳқиқот мураттаб ва асоснок карда шавад, дар мавридҳои зарурӣ, робитаи он бо муҳимтарин равандҳои илмӣ ва амалӣ нишон дода шаванд. Таҳлили сарчашмаҳои истифодашуда, ҳангоми омода намудани мақолаи илмӣ бояд оид ба дониши муаллифи (муаллифони) мақолаи илмӣ доир ба дастовардҳо дар соҳаи дахлдор шаҳодат диҳад. Истинодҳо ба асарҳои илмии муаллифони дигар, бо шумули интишороти хориҷӣ дар соҳаи мазкур (ҳангоми мавҷуд будани онҳо) ҳатмӣ аст.

63. Қисмати асосии мақола бояд тавсифи методҳо, таҷҳизот, мавод, объекти таҳқиқотро дар бар гирифта, муҳтавои таҳқиқоти аз ҷониби муаллиф (муаллифон) иҷрогардидаро равшан намояд. Натиҷаҳои бадастовардашуда бояд аз нуқтаи назари саҳеҳии онҳо, навоварии илмӣ мавриди таҳлил қарор гирифта, бо иттилооти маълуми дахлдор муқоиса шаванд. Қисмати асосии мақола метавонад ба зербахшҳо (бо сарлавҳаҳои тавзеҳӣ) ҷудо шуда, таҳлили маводи охирини чопшуда оид ба ҳаллу фасли масъалаи ба зербахши мазкур мансуббударо дарбар гирад. Тасвирҳо, формулаҳо, муодилаҳо ва истинодҳои муҳтавои мақола, мутобиқи тартиботи иқтибос дар матн рақамгузорӣ мешаванд. Дар хулоса натиҷаҳои асосии аз ҷониби муаллиф (муаллифон) бадастовардашуда, мухтасар тасвият мешаванд.

64. Ҳаҷми монография, ки ҳамчун маводи чопшуда оид ба мавзӯи таҳқиқоти диссертатсионӣ ба инобат гирифта мешавад, бояд на камтар аз 5 ҷузъи муаллифиро ташкил намояд ва адади нашри он на камтар аз 100 нусха бошад. Ҳаҷми монография барои дарёфти дараҷаи доктори илм, доктори ҳабилитат дар самти илмҳои ҷамъиятӣ-гуманитарӣ бояд на кам аз 12 ҷузъи муаллифиро ташкил намояд.

**Сарсањифаи диссертатсия (намуна)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(номи муассисаи илмӣ, таҳсилотӣ ё муассисае, ки барномаҳои таҳсилотии таҳсилоти баъд аз мактаби олиро амалӣ месозад ва дар он ҷо диссертатсия иҷро шудааст)

 Бо ҳуқуқи дастнавис
ВБД\_\_\_\_\_\_\_\_\_
(шохиси УКД дар мавриде, ки агар диссертатсия ба забони русӣ бошад)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (насаб, ном, номи падари (агар бошад) довталаби дараҷаи илмӣ)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 ( номи диссертатсия)

Диссертатсия
барои дарёфти дараҷаҳои илмии
доктори фалсафа(PhD) - доктор аз рӯйи
ихтисос, номзад (доктор)-и илмҳои
\_\_\_\_\_\_\_\_\_\_\_\_\_\_\_\_

(соҳаи илм)
аз рӯйи ихтисоси\_\_\_\_\_\_\_\_\_

Роҳбари илмӣ (мушовири илмӣ)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(дараҷаи илмӣ, унвони илмӣ)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(насаб, сарҳарфи ном ва номи падари роҳбар (мушовир) - и илмӣ)

(макон ва соли таълифи диссертатсия)

**Сохтори автореферат (намуна)**

 **Замимаи 1**
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (номи муассисаи илмӣ, таҳсилотӣ ё муассисае, ки барномаҳои таҳсилотии
 таҳсилоти баъд аз мактаби олиро амалӣ месозад ва дар он ҷо диссертатсия
 иҷро шудааст)
 Бо ҳуқуқи дастнавис
ВБД\_\_\_\_\_\_\_\_\_
(шохиси УКД дар мавриде, ки агар диссертатсия ба забони русӣ бошад)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (насаб, ном, номи падари (агар бошад) довталаби дараҷаи илмӣ)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 ( номи диссертатсия)

Автореферати диссертатсия
барои дарёфти дараҷаҳои илмии
доктори фалсафа(PhD) - доктор аз рӯйи
ихтисос, номзад (доктор)-и илмҳои
\_\_\_\_\_\_\_\_\_\_\_\_\_\_\_\_

(соҳаи илм)
аз рӯйи ихтисоси\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(макон ва соли таълифи автореферат)

 **Замимаи 2**
Диссертатсия дар \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_иҷро шудааст
(номи муассисаи илмӣ, таҳсилотӣ ё муассисае, ки барномаҳои
таҳсилотии таҳсилоти баъд аз мактаби олиро амалӣ месозад ва дар он ҷо
диссертатсия иҷро шудааст)

Роҳбари илмӣ (мушовири илмӣ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| (насаб, ном, номи падар (агар бошад), дараҷаи илмӣ, унвони илмӣ, вазифа, номи воҳиди сохтории муассисае, ки дар он ҷороҳбари илмӣ (мушовири илмӣ) кор мекунад)  |

Муқарризони расмӣ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| (насаб, ном, номи падар (агар бошад), дараҷаи илмӣ, унвони илмӣ, вазифа, номи воҳиди сохториии муассисае, ки дар он ҷо муқарризони расмӣ кор мекунанд)  |

Муассисаи пешбар\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (номи муассисаи тақриздиҳанда)

 Ҳимояи диссертатсия санаи «\_\_\_\_» \_\_\_\_\_\_\_\_\_\_\_\_\_ соли 202\_\_\_ дар маҷлиси шӯрои диссертатсионии 6D.КОА-0\_\_\_ назди\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
( номи муассисаи илмӣ, таҳсилотӣ ё муасисае, ки барномаҳои таҳсилотии таҳсилоти баъд аз мактаби олиро амалӣ месозад ва дар назди он шӯрои диссертатсионӣ таъсис шудааст)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ баргузор мегардад.
(суроға, e-maіl, телефони котиби илмӣ)

 Бо диссертатсия дар китобхонаи\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(номи муассисаи илмӣ, таҳсилотӣ ё муассисаи баъд аз мактаби олӣ, ки дар назди он шӯрои диссертатсионӣ таъсис шудааст)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_шинос шудан мумкин аст.

 Автореферат\_\_\_\_\_\_\_\_\_\_\_\_\_\_тавзеъ шудааст.
 (сана)

 Котиби илмии шӯрои

 диссертатсионӣ (имзо)\_\_\_\_\_\_\_\_\_ (сарҳарфи насабу ном)

|  |
| --- |
| **СОХТОРИ ДИССЕРТАТСИЯ****БАРОИ САМТИ ИЛМҲОИ ТЕХНИКӢ, МАСОЛЕҲШИНОСӢ, СОХТМОН, МЕЪМОРӢ, ГЕОЛОГӢ-МИНЕРАЛОГӢ, ХИМИЯВӢ, ГЕОГРАФӢ, ФИЗИКАЮ МАТЕМАТИКА, ТЕХНОЛОГИЯИ КОРКАРД (АЗ РӮЙИ СОҲАҲО), ФАРМАТСЕВТӢ, БИОЛОГӢ, ТИББӢ, КИШОВАРЗӢ, БАЙТОРӢ****Сарсаҳифа.......................................................................................................................................****Мундариҷа......................................................................................................................................****Номгӯи ихтисораҳо, аломатҳои шартӣ** (агар дар диссертатсия мавҷуд бошад) **.....................** |
| **Муқаддима………………...…….…………………………………………………......................*** мубрамии мавзўи тањќиќот;
* дараљаи коркарди илмии проблемаи мавриди омўзиш;
* робитаи тањќиќот бо барномањо (лоињањо), мавзуъњои илмї;

**Тавсифи умумии таҳқиқот:*** маќсади таҳқиқот;
* вазифањои таҳқиқот;
* объекти таҳқиқот;
* мавзўи (предмет) тањќиќот;
* навгонии илмии таҳқиқот;
* ањамияти назариявї ва илмию амалии тањќиќот;
* нуктањои ба њимоя пешнињодшаванда;
* дараљаи эътимоднокии натиљањо;
* мутобиќати диссертатсия ба шиносномаи ихтисоси илмї (бо шарњ ва соњаи тањќиќот);
* сањми шахсии довталаби дарёфти дараљаи илмї дар таҳқиқот;
* тасвиб ва амалисозии натиљањои диссертатсия (гузориши нуктањои асосии диссертатсия дар конференсияњо, маљлисњо, семинарњо, њангоми хондани маърўзањо дар муассисањои таълимї);
* интишорот аз рӯйи мавзӯи диссертатсия;
* сохтор ва њаљми диссертатсия.
 |  |
| **БОБИ 1. Шарҳи адабиёт** *(таҳлили адабиёти омӯхташуда ва андешаю ақидахои назариявӣ, асосҳои назаривию методологии таҳқиқот, баён ва таҳлили масъалаҳои ҷойдошта, чӣ гуна натиҷаҳои ба даст оварда шудаанд, кадом масъалаҳо ҳал нашудаанд, нишон додани мавқеи таҳқиқот дар заминаи умумии таҳқиқи мавзуъ, асоснок кардани самти таҳқиқот бо сатҳи мавҷудаи рушди он, собит намудани аҳаммият ва мубрамии вазифаҳои ба миён гузошташуда ва ғ.* |  |
| **БОБИ 2. Мавод ва методҳои таҳқиқот..................................................................................** |  |
| **БОБИ 3 ва ғайра. Натиҷаҳои аз таҳқиқот бадастовардашуда..............................................** |  |
| **БОБИ .... Баррасии натиҷаҳои таҳқиқот......................……….............................................****Хулосаҳо.....................................................................................................................................****Тавсияҳо оид ба истифодаи амалии натиҷаҳои таҳқиқот..............................................****Рӯйхати адабиёт..........………………………………………...…….…......................................****Интишорот аз рӯйи мавзӯи диссертатсия.....................................……………......................…****Замимаҳо. ..................................................................................................................................** |  |

|  |
| --- |
| **СОХТОРИ ДИССЕРТАТСИЯ** **БАРОИ САМТИ ИЛМҲОИ ҶАМЪИЯТӢ**-**ГУМАНИТАРӢ** |
| **Сарсаҳифа.....................................................................................................................................****Мундариҷа....................................................................................................................................****Номгӯи ихтисораҳо ва (ё) аломатҳои шартӣ........................................................................****Муқаддима:*** мубрамии мавзӯи таҳқиқот;
* дараҷаи таҳқиқи мавзӯи илмӣ;
* робитаи таҳқиқот бо барномаҳо ва ё мавзуъҳои илмӣ;

**Тавсифи умумии таҳқиқот:*** мақсади таҳқиқот;
* вазифаҳои таҳқиқот;
* объекти таҳқиқот;
* мавзӯи (предмет) таҳқиқот;
* фарзияи таҳқиқот;[[9]](#footnote-9)\*
* марҳила, макон ва давраи таҳқиқот (доираи таърихии таҳқиқот)[[10]](#footnote-10)\*\*;
* асосҳои назариявии таҳқиқот;
* асосҳои методологии таҳқиқот;[[11]](#footnote-11)\*\*\*
* сарчашмаи маълумот;[[12]](#footnote-12)\*\*\*\*
* заминаҳои эмпирикӣ;[[13]](#footnote-13)\*\*\*\*\*
* пойгоҳи таҳқиқот;[[14]](#footnote-14)\*\*\*\*\*\*
* навгонии илмии таҳқиқот;
* нуктаҳои ба ҳимоя пешниҳодшаванда;
* аҳамияти назариявӣ ва амалии таҳқиқот;
* дараҷаи эътимоднокии натиҷаҳои таҳқиқот;[[15]](#footnote-15)\*\*\*\*\*\*\*
* мутобиқати диссертатсия ба шиносномаи ихтисоси илмӣ;
* саҳми шахсии довталаби дараҷаи илмӣ дар таҳқиқот;
* тасвиб ва амалисозии натиҷаҳои диссертатсия;[[16]](#footnote-16)\*\*\*\*\*\*\*\*
* интишорот аз рӯйи мавзӯи диссертатсия;
* сохтор ва ҳаҷми диссертатсия.
 |  |
| **БОБИ 1. ..............................................................................................................................................** |  |
| **БОБИ 2. ..............................................................................................................................................** |  |
| **БОБИ 3 ва ғайра...............................................................................................................................** |  |

**Хулосаҳо.....................................................................................................................................**

**Тавсияҳо оид ба истифодаи амалии натиҷаҳои таҳқиқот..............................................**

**Рӯйхати адабиёт..........………………………………………...…….…......................................**

**Интишорот аз рӯйи мавзӯи диссертатсия.......................................................................**

**(Намунаи тартиб ва барасмиятдарории рӯйхати адабиёт)**

**Санадҳои меъёрии ҳуқуқӣ**

1. Конститутсияи Љумњурии Тољикистон аз 6 ноябри соли 1994 бо таѓйиру иловањо аз 26 сентябри соли 1999, 22 июни соли 2003 ва 22 майи соли 2016 (бо забонњои тољикї ва русї). – Душанбе: Ганљ, 2016. – 136 с.

2. Кодекси граждании Ҷумҳурии Тоҷикистон (Қисми якум) аз 30-юми июни соли 1999, № 802 // Ахбори Маҷлиси Олии Ҷумҳурии Тоҷикистон.- 1999. - № 6. - м. 153; 2001. - № 7. - м. 508; 2002. - № 4.- қ - 1.- м. 170; 2005. - № 3. - м. 125; 2006.-№ 4.- м. 193; 2007. - № 5. - моддаи 356; 2010.- № 3.- Моддаи 156. № 12.- қ- 1.- м. 802; 2012. - №7. - м. 700; № 12. - Қисми 1. - Моддаи 1021; 2013.- № 7. – м. 504; 2015. -№. 3. м. 200; Қонуни Ҷумҳурии Тоҷикистон аз 23.07. 2016.- № 1334.

3. Қонуни конститутсионии Ҷумҳурии Тоҷикистон «Дар бораи Ҳукумати Ҷумҳурии Тоҷикистон» [Матн] // Ахбори Маҷлиси Олии Ҷумҳурии Тоҷикистон. – 2001. – №4. – м. 215; 2003. – №4. – м.152; 2008. – №1. – қ.1. – м.1; 2009. – №12. – м.813; 2016. – №7. – м. 602.

**Захираҳои электронӣ [Электронный ресурс]**

4. Исследовано в России [Электронный ресурс]: многопредмет. науч. журн. / Моск. физ.-техн. ин-т. – Электрон. журн. – Долгопрудный: МФТИ, 1998. - . – режим доступа к журн.: http://zhurnul.milt.rissi.ru

5. Шпринц, Лев. Книга художника: от миллионных тиражей – к единичным экземплярам [Электронный ресурс] / Л. Шпринц. – Электрон. текстовые дан. – Москва: [б.и.], 2000. – Режим доступа: http://atbook.km.ru/news/000525.html, свободный.

**Монографияҳо, китобҳои дарсӣ, васоити таълимӣ**

6. Драганов, И.Ф. Кормление крупного рогатого скота: Учебное пособие / И.Ф. Драганов, В.В. Калашников, Х.А. Амерханов, В.И. Левахин, Н.Г. Первов, А.С. Ушаков. – М.: Изд-во РГАУ-МСХА имени К.А. Тимирязева, 2013. – 302 с.

6. Функции государства Таджикистан в условиях трансформации общества, усиления глобализационных вызовов и угроз. Монография / Р.Ш. Шарофзода, С.Ш. Шарифзода / Под ред. профессора Шарофзода Р.Ш. – Душанбе, 2021. – 290 с.

7. Алимов С.Ю., Диноршоев А.М., Салохидинова С.М. Конституционное право Республики Таджикистан. [Текст]: учебник. //С.Ю. Алимов, А.М. Диноршоев, С.М. Салохидинова. Душанбе: РТСУ, 2018. – 515 с.

8. Алексеев, С.С. Право: азбука – теория – философия: Опыт комплексного исследования [Текст] // С.С. Алексеев. – М., 1999. – 712 с.

**Маќолањо ва маърўзањо:**

9. Раджабов, Ф.М. Научно обоснованное кормление овец при пастбищном содержании в условиях Республики Таджикистан. Монография / Ф.М. Раджабов, А.Я. Юсупов, С.К. Наботов. - Душанбе: «Нушбод», 2021. - 272 с.

10. Алиев З.М. Асосњои конститутсионии ташкили њокимияти иљроия дар Љумњурии Тољикистон. [Матн] /Алиев З.М. //Давлат ва њуќуќ. 2003 №1. С.21-28.

11. Кудрявцев, В.Н. Право, как элемент культуры [Текст] / В.Н. Кудрявцев // Право и власть – М.: Прогресс, – 1990. – С. 241-252.

12. Раљабзода, Р.М. Ањамияти фарњанги њуќуќии кормандони маќомоти корњои дохилї дар таъмини њуќуќ ва озодињои инсон ва шањрванд [Текст] / Р.М. Раљабзода // Осори Академияи ВКД Љумњурии Тољикистон. 2020. – №2 (46). – С. 64-69.

13. Абылкасымов, Д.А. Влияние интенсивности выращивания телок и возраста их осеменения на последующую молочную продуктивность / Д.А. Абылкасымов, Е.А. Воронина, К.В. Востриков // Сборник научных трудов по материалам Национальной научно-практической конференции «Инновационные технологии в АПК региона: достижения, проблемы, перспективы развития» (9-11 февраля 2021 г.). – Тверь: Тверская ГСХА, 2021. – С. 162-164.

**Диссертатсия ва авторефератњо:**

14. Насурдинов, Э.С. Формирование правовой культуры в Республике Таджикистан в условиях углубления культурно-цивилизационных различий: проблемы теории и практики [Текст]: дис. ... д-ра юрид. наук: 12.00.01 / Насурдинов Эмом Сайфиддинович. – Душанбе, 2014. – 432 с.

15. Аминджанов, Б.С. Становление и развитие органов местного самоуправления в Республике Таджикистан [Текст]: дис. … канд. юрид. наук: 12.00.01 /Аминджанов Бахтиер Самиджанович. - М., 2009. 180 с.

16. Алигазиева, П.А. Повышение продуктивности крупного рогатого скота путем организации полноценного кормления в условиях Дагестана / П.А. Адигазиева // Автореферат диссертации … доктора сельскохозяйственных наук. – Дубровицы, 2019. – 38 с.

1. \* Барои самти илмҳои педагогӣ, психологӣ, иқтисодӣ [↑](#footnote-ref-1)
2. \*\* Барои самти илмҳои ҳуқуқшиносӣ, сиёсатшиносӣ, сотсиологӣ, таърих, фалсафа, санъат [↑](#footnote-ref-2)
3. \*\*\* Барои самти илмҳои ҳуқуқшиносӣ, сиёсатшиносӣ, сотсиологӣ, фалсафа [↑](#footnote-ref-3)
4. \*\*\*\* Барои самти илмҳои сиёсатшиноси, педагогӣ, иқтисодӣ [↑](#footnote-ref-4)
5. \*\*\*\*\* Барои самти илмҳои ҳуқуқшиносӣ, сиёсатшиносӣ, педагогӣ, филологӣ, фалсафа, санъат [↑](#footnote-ref-5)
6. \*\*\*\*\*\* Барои самти илмҳои иқтисодӣ, сиёсатшиносӣ, педагогӣ, филологӣ, фалсафа ва санъат [↑](#footnote-ref-6)
7. \*\*\*\*\*\*\* Вобаста ба соњаи тањќиќот [↑](#footnote-ref-7)
8. \*\*\*\*\*\*\*\* Гузориши нуктањои асосии диссертатсия дар конференсияњо, маљлисњо, семинарњо, њангоми хондани маърўзањо дар муассисањои таълимї [↑](#footnote-ref-8)
9. \* Барои самти илмҳои педагогӣ, психологӣ, иқтисодӣ [↑](#footnote-ref-9)
10. \*\* Барои самти илмҳои ҳуқуқшиносӣ, сиёсатшиносӣ, сотсиологӣ, таърих, фалсафа, ва санъат [↑](#footnote-ref-10)
11. \*\*\* Барои самти илмҳои ҳуқуқшиносӣ, сиёсатшиносӣ, сотсиологӣ ва фалсафа [↑](#footnote-ref-11)
12. \*\*\*\* Барои самти илмҳои сиёсатшиносӣ, педагогӣ ва иқтисодӣ [↑](#footnote-ref-12)
13. \*\*\*\*\* Барои самти илмҳои ҳуқуқшиносӣ, сиёсатшиносӣ, педагогӣ филологӣ, фалсафа ва санъат [↑](#footnote-ref-13)
14. \*\*\*\*\*\* Барои самти илмҳои иқтисодӣ, сиёсатшиносӣ, педагогӣ, филологӣ, фалсафа ва санъат [↑](#footnote-ref-14)
15. \*\*\*\*\*\*\* Вобаста ба соњаи тањќиќот [↑](#footnote-ref-15)
16. \*\*\*\*\*\*\*\* Гузориши нуктањои асосии диссертатсия дар конференсияњо, маљлисњо, семинарњо, њангоми хондани маърўзањо дар муассисањои таълимї [↑](#footnote-ref-16)